Osnovna škola Matije Vlačića Labin

Klasa: 007-04/22-01/1

Urbroj: 2144-15-01-22-2

Labin, 27.01.2022. godine

 **Z A P I S N I K**

**sa 1. elektroničke sjednice Školskog odbora u 2022. godini održane dana 27.01.2022. godine**

Sukladno članku 63. i 64. Statuta OŠ Matije Vlačića Labin, 1. sjednica Školskog odbora u 2022. godini održana je elektronskim putem.

Svim članovima Školskog odbora dostavljen je na njihovu e-mail adresu materijal za današnju sjednicu.

Predloženi dnevni red je slijedeći:

1. Verifikacija zapisnika s prethodne sjednice Školskog odbora održane dana 17.12.2021. godine
2. Izvješće o provedenom nadzoru prosvjetne inspekcije

 3. Donošenje Kućnog reda Osnovne škole Matije Vlačića Labin

 4. Donošenje Izmjena i dopuna Godišnjeg plana i programa rada Škole za šk.god.

 2021./2022.

 5. Davanje suglasnosti ravnatelju za zasnivanje radnih odnosa temeljem provedenog

 Natječaja

Prijedlog dnevnog reda je jednoglasno prihvaćen.

***AD.1.***

Zapisnik s prethodne sjednice Školskog odbora održane dana 17.12.2021. godine jednoglasno je usvojen.

***AD.2.***

Nadzor prosvjetne inspekcije izvršen je na daljinu u prosincu 2021. godine zbog  nepovoljne epidemiološke situacije.

Rješenjem od 4.01.2022. godine , **pod točkom 1.,**  naloženo je Školi da se u Kućni red ugrade svi sadržaji propisani člankom 29. Statuta Škole.

Obzirom da je Kućni red naše škole iz 2015. godine, a Statut je u međuvremenu u više navrata doživio više izmjena i dopuna, potrebno je donijeti novi tekst Kućnog reda i uskladiti ga sa postojećim odredbama Statuta i ostalim zakonskim propisima.

Tekst novog Kućnog reda sadržajno ne sadrži veće promjene, osim u dijelu dežurstava učenika koja su ukinuta već nekoliko godina te papirnatih dnevnika budući da su isti zamijenjeni e - dnevnikom.

**Po točki 2. Rješenja**, Škola je podnijela prijedlog Izmjena i dopuna Godišnjeg plana i programa rada škole za školsku ustanovu 2021./2022. (Klasa: 602-02/21-02/4, Urbroj: 2144-15-01-21-1, usvojen na sjednici Školskog odbora dana 07.10.2021. godine),  na sjednici Učiteljskog vijeća i Vijeća učenika  održanim dana 18.01.2022. godine, kao i na sjednici Vijeća roditelja održanoj dana 20.01.2022. godine  radi prethodnog razmatranja. Na održanim sjednicama nije bilo nikakvih prijedloga niti sugestija.

U prijedlog Izmjena i dopuna u dijelu koji se odnosi na Plan rada ravnatelja ugrađena je obveza podnošenja Izvješća o stanju sigurnosti i provođenju školskih preventivnih programa, iako se ista redovito provodi što je i razvidno iz zapisnika školskih kolegijalnih tijela.

U plan rada i stručnog usavršavanja učitelja i stručnih suradnika ugrađene su teme vezane uz zaštitu prava učenika sukladno članku 23. stavak 6. Pravilnika o načinu postupanja odgojno  - obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima. Narečene teme se također redovite provode i evidentiraju u pripadajućim zapisnicima školskih kolegijalnih tijela.

**Prema točki 3. Rješenja**, Škola je u Izmjene i dopune GPIP – a za šk. god. 2021./2022. , ugradila Plan dežurstava odgojno – obrazovnih i drugih radnika na način reguliran člankom 17. Pravilnika o načinu postupanja odgojno – obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, uz uvažavanje svih preporučenih epidemioloških mjera.

Radno vrijeme djelatnika škole (odgojno – obrazovnih djelatnika kao i drugih djelatnika škole) usklađeno je s Godišnjim planom i programom rada škole za 2021./2022. godinu sukladno propisanim epidemiološkim mjerama.

**Pod točkom 4.** naloženo je Školi da se u rubrike e-dnevnika redovito unosi podatak o pregledu razrednih knjiga.

**Pod točkom 5.** naloženo je Školi ažurno objavljivanje promjena Statuta i drugih općih akata škole na mrežnim stranicama škole.

Svi su utvrđeni nedostatci otklonjeni te će Škola po završetku ove sjednice Školskog odbora pisanim putem obavijestiti višu prosvjetnu inspektoricu o istom.

Članovi Školskog odbora jednoglasno su usvojili točku 2. dnevnog reda.

***AD.3.***

Članovima Školskog odbora dostavljen je na uvid Kućni red OŠ Matije Vlačića Labin, sukladno navedenom pod točkom 2. dnevnog reda.

Kako nije bilo nikakvih prijedloga niti sugestija, Školski odbor je jednoglasno donio Kućni red OŠ Matije Vlačića Labin.

Kućni red OŠ Matije Vlačića Labin stupa na snagu osmoga dana od dana objave na oglasnoj ploči školske ustanove.

Ovaj Kućni red objavljuje se na oglasnoj ploči i mrežnim stranicama školske ustanove dana 27.01.2022. godine i stupa na snagu dana 4.02.2022. godine, sve sukladno članku 41. Zakona o izmjenama i dopunama Zakona o ustanovama (NN br. 127/2019.).

***AD.4.***

Članovima Školskog odbora dostavljene su na uvid Izmjene i dopune Godišnjeg plana i programa rada Škole za šk.god. 2021./2022. sukladno navedenom pod točkom 2. dnevnog reda.

Kako nije bilo nikakvih prijedloga niti sugestija, Školski odbor je jednoglasno donio Izmjene i dopune GPIP – a za šk.god. 2021./2022.

Gore navedene izmjene i dopune GPIP-a za šk. god. 2021./2022. objavljuju se na oglasnim pločama školske ustanove kao i na njezinim mrežnim stranicama.

***AD.5.***

Ravnatelj škole obratio se Školskom odboru za izdavanje suglasnosti za zasnivanje radnih odnosa s kandidatkinjama, temeljem odredbi Pravilnika o radu; čl.119. Statuta škole i čl. 107. Zakona o odgoju i obrazovanju u osnovnoj i srednjoj školi, kako slijedi:

1. **Sa Ljiljanom Ljubić, dipl.ing.politehnike iz Pule, na poslovima učitelja/ice tehničke kulture, na određeno i nepuno radno vrijeme, 8 h ukupnog tjednog radnog vremena, zamjena za odsutnu učiteljicu**
2. **Sa Antonelom Pamić, mag. EJ i španjolskog jezika i književnosti, iz Labina, na poslovima učiteljice engleskog jezika, na određeno i nepuno radno vrijeme, 4 sata ukupnog tjednog radnog vremena, zamjena za odsutnu učiteljicu**

**Obrazloženje:**

Potreba zapošljavanja novog učitelja/ice tehničke kulture nastala je zbog sporazumnog raskida ugovora o radu na neodređeno radno vrijeme učiteljice fizike i tehničke kulture Višnje Faraguna Jerman u dijelu ugovora na način da je imenovana zatražila smanjenje satnice u našoj školi sa 07.09.2020. godine zbog zasnivanja radnog odnosa u drugoj školi.

Na predmetnom radnom mjestu zaposlena je Romi Belanić kao nestručna zamjena na određeno vrijeme do najviše 5 mjeseci, najkasnije do 09.04.2022. godine.

Obzirom da je učiteljica na bolovanju nepredvidivog trajanja, a radi se o poslovima koji ne trpe odgodu, ravnatelj škole zasnivao je radni odnos s nestručnom učiteljicom Nicol Načinović iz Rapca na određeno vrijeme do 60 dana jer obavljanje poslova ne trpi odgodu o čemu ravnatelj odlučuje samostalno, sukladno odredbi članka 36. Zakona o izmjenama i dopunama Zakona o odgoju i obrazovanju u osnovnoj i srednjoj školi (NN br. 68/18, 98/19, 64/20.

Nicol Načinović bila je evidentirana kao nezaposlena osoba na Hrvatskom zavodu za zapošljavanje, Ispostava Labin te je iskazala spremnost za rad u našoj školi budući da je ovdje već odrađivala razne zamjene.

Obzirom na skori istek ugovora o radu do 60 dana, ispoštovane su sve zakonske odredbe u svezi postupka popunjenja upražnjenog radnog mjesta, te je Škola raspisala Natječaj dana 03. siječnja 2022. godine. Prethodno je od Ureda državne uprave u Istarskoj županiji obaviještena da na listi tehnoloških viškova Istarske županije nema viškova odgovarajuće struke te da radno mjesto možemo popuniti sukladno zakonskim odredbama.

Rok za prijavu na Natječaj bio je8 dana, dakle zaključno sa danom 14. siječnja 2022. godine kao krajnji rok za podnošenje potpunih i pravovremenih prijava.

Povjerenstvo za procjenu i vrednovanje kandidata sastalo se dana 17.01.2022. godine u tajništvu škole s

početkom u 14,00 sati u slijedećem sustavu:

1.Luela Radićanin, tajnica Škole – predsjednica Povjerenstva

2.Iva Sergo, stručni suradnik psiholog– članica Povjerenstva

3.Elide Živić, stručni suradnik pedagog – članica Povjerenstva

Povjerenstvo je utvrdilo da su na Natječaj za radno mjesto **učitelja/ice tehničke kulture** na određeno i

nepuno radno vrijeme, 8 h ukupnog tjednog radnog vremena, raspisanog dana 03.01.2022. godine i

objavljenog na oglasnoj ploči te mrežnim stranicama Hrvatskog zavoda za zapošljavanje – Ispostava Labin

 i mrežnim stranicama i oglasnoj ploči Škole, pristigle 3 prijave i to:

1**.Nicol Načinović iz Rapca**

**2.Ljiljana Ljubić iz Pule i**

**3.Kuligunda Brnabić iz Rijeke**

Povjerenstvo je utvrdilo da kandidatkinja **Nicol Načinović** nema odgovarajuću stručnu spremu te se stoga

ista ne može uzeti u daljnje razmatranje.

Članovi Povjerenstva su za kandidatkinju **Ljiljanu Ljubić** utvrdili da je:

* dostavila pravodobnu i potpunu prijavu sa svim prilozima odnosno ispravama navedenim u natječaju
* ispunjava uvjete natječaja (u pogledu stručne spreme zadovoljava **uvjete pod B) Pravilnika**
* ne poziva se niti ne ostvaruje pravo prednosti pri zapošljavanju prema posebnim propisima

Članovi Povjerenstva su za kandidatkinju **Kuligundu Brnabić** utvrdili da je:

* dostavila pravodobnu i potpunu prijavu sa svim prilozima odnosno ispravama navedenim u natječaju
* ispunjava uvjete natječaja (u pogledu stručne spreme zadovoljava **uvjete pod C) Pravilnika**
* ne poziva se niti ne ostvaruje pravo prednosti pri zapošljavanju prema posebnim propisima

Poziv na Intervju objavljen je na mrežnoj stranici Škole, najmanje 3 dana prije dana određenog za provođenje Intervjua i zakazan je za 20.01.2022. godine.

Nadalje, Povjerenstvo je utvrdilo da su na Natječaj za radno mjesto **učitelja/ice engleskog jezika** na

određeno i nepuno radno vrijeme, 4 h ukupnog tjednog radnog vremena, raspisanog dana 03.01.2022. godine

i objavljenog na oglasnoj ploči te mrežnim stranicama Hrvatskog zavoda za zapošljavanje – Ispostava Labin i mrežnim stranicama i oglasnoj ploči Škole, pristigle 2 prijave i to:

1. **Antonela Pamić iz Labina i**
2. **Petra Zadravec iz Marčane**

Članovi Povjerenstva su za kandidatkinju **Antonelu Pamić** utvrdili da je:

* dostavila pravodobnu i potpunu prijavu sa svim prilozima odnosno ispravama navedenim u natječaju
* ispunjava uvjete natječaja (u pogledu stručne spreme zadovoljava **uvjete pod A) Pravilnika**
* ne poziva se niti ne ostvaruje pravo prednosti pri zapošljavanju prema posebnim propisima

Za imenovanu je predsjednica Povjerenstva konstatirala da je sa danom 02.12.2021. godine ravnatelj zasnovao radni odnos na određeno vrijeme do 60 dana jer obavljanje poslova ne trpi odgodu o čemu ravnatelj odlučuje samostalno, sukladno odredbi članka 36. Zakona o izmjenama i dopunama Zakona o odgoju i obrazovanju u osnovnoj i srednjoj školi (NN br. 68/18, 98/19, 64/20), kao zamjena za učiteljicu Romi Belanić na bolovanju.

Antonela Pamić je iskazala spremnost za rad u našoj školi. Obzirom na skori istek ugovora o radu do 60 dana, ispoštovane su sve zakonske odredbe u svezi postupka popunjenja upražnjenog radnog mjesta, te je Škola raspisala Natječaj dana 03. 01. 2022. godine.

Prethodno je od Ureda državne uprave u Istarskoj županiji obaviještena da na listi tehnoloških viškova Istarske županije postoji učiteljica EJ Ajrin Floričić zaposlena u OŠ Vladimira Nazora Potpićan s pravom na prednost prilikom zapošljavanja. Škola se Uredu državne uprave u IŽ očitovala o potrebi zadržavanja učiteljice na dobrobit svakog učenika naše škole budući da je dobro upoznata sa organizacijom rada, te je uspostavila dobru suradnju s učenicima kao i njihovim roditeljima, tim više što upućena učiteljica Ajrin Floričić je trenutno u radnom odnosu na puno radno vrijeme (djelomično kao nestručna zamjena).

Članovi Povjerenstva su za kandidatkinju **Petru Zadravec** utvrdili da je:

* dostavila pravodobnu prijavu sa svim prilozima odnosno ispravama navedenim u natječaju, *osim što nije dostavila na uvid dopunsku ispravu o modulu iz engleskog jezika,*
* ispunjava uvjete natječaja (u pogledu stručne spreme zadovoljava **uvjete pod B) Pravilnika**
* ne poziva se niti ne ostvaruje pravo prednosti pri zapošljavanju prema posebnim propisima

Poziv na Intervju objavljen je na mrežnoj stranici Škole, najmanje 3 dana prije dana određenog za provođenje Intervjua te je zakazan za 20.01.2022. godine.

Škola je provela postupak vrednovanja kandidata na temelju dostavljene natječajne dokumentacije i obavljenog

razgovora (intervjua) s kandidatkinjama (zapisnik u privitku).

Povjerenstvo za procjenu i vrednovanje kandidata za zapošljavanje dostavilo je ravnatelju

zapisnik o provedenom postupku.

Sastavni dio zapisnika je Rang lista.

Na temelju dostavljene rang liste kandidata ravnatelj odlučuje o kandidatkinjama za koje traži prethodnu

suglasnost Školskog odbora za zasnivanje radnog odnosa.

Ravnatelj odlučuje o kandidatkinjama:

1. **za radno mjesto učiteljice tehničke kulture - Ljiljani Ljubić** za koju traži prethodnu suglasnost

Školskog odbora za zasnivanje radnog odnosa **na određeno vrijeme (zamjena za učiteljicu**

**Romi Belanić), do 09. travnja 2022. godine, kada odsutnoj učiteljici ističe radni odnos na 5 mjeseci zasnovan sukladno članku 107. stavak 11. Zakona (zasnivanje radnog odnosa s osobom koja ne ispunjava propisane uvjete iz članka 105. Zakona o odgoju i obrazovanju u osnovnoj i srednjoj školi)**

nakon čega će ponovno biti raspisan natječaj na neodređeno i nepuno radno vrijeme jer se radi o

upražnjenom radnom mjestu ( zbog sporazumnog raskida ugovora o radu na neodređeno radno vrijeme učiteljice fizike i tehničke kulture Višnje Faraguna Jerman u dijelu ugovora na način da je imenovana zatražila smanjenje satnice u našoj školi sa 07.09.2020. godine zbog zasnivanja radnog odnosa u drugoj školi).

1. **za radno mjesto učiteljice engleskog jezika – Antoneli Pamić** za koju traži prethodnu suglasnost Školskog odbora za zasnivanje radnog odnosa **na određeno vrijeme i nepuno radno vrijeme, do**

**povratka djelatnice.**

Slijedom svega gore navedenog, ravnatelj škole predlaže zasnivanje radnih odnosa s navedenim kandidatkinjama kako je navedeno gore u tekstu.

Članovi Školskog odbora su iskazali svoju jednoglasnu suglasnost na traženi prijedlog za zasnivanje radnih odnosa (suglasnosti u privitku ovog zapisnika).

Elektronička sjednica ŠO zaključena je 27.01.2022. godine u 15,15 sati obzirom da je krajnji rok za dostavu očitovanja bio 15,00 sati.

Zapisničar/Tajnik: Predsjednica Školskog odbora:

Luela Radićanin, dipl.iur. Iva Rukavina, dipl.ing.